Пахта хомашёси ҳосилини йиғиб-териб олишни ташкил этиш   
ва пахта-тўқимачилик кластерлари, кооперациялар   
ва фермер хўжаликлари томонидан теримчиларни   
ёллаш тартиби тўғрисидаги низомга

4-илова

- СОНЛИ ФУҚАРОВИЙ-ҲУҚУҚИЙ ТУСДАГИ  
ШАРТНОМА

« » 2020 й.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, унинг

*(пахта етиштирувчи хўжаликнинг номи)*

Уставига асосан ҳаракат қилувчи раҳбари тимсолида, бир

(Ф.И.О)

тарафдан, кейинги ўринларда «Буюртмачи» деб номланувчи ва фуқаро \_\_\_\_\_\_\_\_\_\_\_\_\_\_\_\_

(Ф.И.О)

Фуқаролик кодексига ва бошқа қонун ҳужжатларига асосан ҳаракат қилувчи, кейинги ўринларда «Бажарувчи» деб номланувчи иккинчи тарафдан мазкур шартномани куйидагилар тўғрисида туздилар:

Шартноманинг предмети

Буюртмачи Бажарувчига фермер хўжалигига тегишли ер участкасида етиштирилган пахта ҳосилини сифатли териб беришни топшириши ва мазкур шартномада келишилган ҳақни тўлаши, Бажарувчи эса топширилган ишни амалдаги қонунчилик доирасида бажариши ушбу шартноманинг предметидир.

1. Умумий қоидалар
   1. Ушбу шартнома фуқаровий ҳуқуқий шартнома ҳисобланиб, ундан келиб чиқадиган барча масалалар, агар қонунчиликда ўзгача норма кўзда тутилмаган бўлса, фуқаролик қонунчилигига биноан ҳал этилади.
   2. Иш бажариш вақти теримчилар учун пахта териши мумкин бўлган, Буюртмачи томонидан белгиланган вақт ҳисобланади.
   3. Терилган пахтанинг 1 килограмми учун биринчи теримда - 1 000 сўмдан, иккинчи теримда - 1 400 сўмдан ҳақ тўлаб берилади.
   4. Шартнома тарафлар имзолаган кундан эътиборан кучга кирган ҳисобланади ва пахта терими мавсуми даврида амал қилади.
   5. Шартномани бекор қилиниши, тарафларнинг муносабатларини тугашига олиб келади, ушбу шартнома бўйича бажарилмай қолган мажбуриятлар бундан мустасно.
2. Буюртмачининг ҳуқуқ ва мажбуриятлари

2.1. Буюртмачи қуйидаги ҳуқуқларга эга:

ишни бажарилишини назорат қилиш;

иш сифатидан қаноат ҳосил қилмаганда (бажарувчи томонидан ҳосилни нобуд қилинишига йўл қўйилиши ёки унга топширилган анжомларни бузиш ёки йўқотиш, Буюртмачининг мол-мулкига қасддан зарар етказиш ва бошқалар).

2.2. Буюртмачининг юқорида келтирилган ҳуқуқлари қатъий чегараланган бўлмай, у қонунчиликда назарда тутилган бошқа ҳуқуқларга ҳам эгадир.

2.3. Буюртмачининг мажбуриятлари:

Бажарувчига меҳнатни муҳофаза килиш, техника ва ёнғин хавфсизлиги талабларига жавоб берадиган, муносиб меҳнат шароитини яратиб бериши;

териб берилган пахта учун Ҳукумат томонидан белгиланган нархлардан кам бўлмаган миқдорда ҳар куни (кечи билан беш кунда бир марта) тўлаб бориши;

Бажарувчини 3 маҳал иссиқ овқати (дам олиш вақтида ҳаёт фаолиятини таъминлаш учун керакли жиҳозлар ва маиший техникалар билан таъминланган, тиббий ва маиший хизмат кўрсатиш ташкиллаштирилган ётоқ жойи билан таъминлаши, ётоқ жой билан пахта дала майдони узоқда жойлашган бўлса, бориб келиш учун транспорт) ҳақ эвазига этак (фартук)”билан таъминлаши;

теримчилар касал бўлганда, соғлиғига шикаст етказилганда уларга тиббий ёрдам кўрсатилишини ташкил этиши ва соғлигини тикланиши билан боғлиқ харажатларни қоплаши лозим.

3. Бажарувчининг ҳуқуқ ва мажбуриятлари

3.1. Бажарувчи қуйидаги ҳуқуқларга эга:

буюртмачидан муносиб меҳнат шароити (терим фартукни беришни, терилган пахтани ўз вақтида торозида тортиб қабул қилиб олинишини, зарур бўлганда озиқ-овқат билан таъминланишини ва бошқалар) яратиб берилишини;

териб топширилган пахта ҳосили учун белгиланган нархларда иш ҳақини ўз вақтида тўланишини талаб қилиш ҳуқуқига эга.

Бажарувчи шартномани истаган вақтида ўз ихтиёрига кўра бекор қилиш ҳуқуқига эга. Бундай ҳуқуқдан фойдаланиш Бажарувчи учун Буюртмачининг розилигини олиш ёки бошқа бирон бир мажбуриятларни келтириб чиқармайди.

3.2. Бажарувчи ҳосилни нобуд қилинишига йул қўймаслиги, унга топширилган анжомларни бузмаслиги ёки йўқотмаслиги, буюртмачининг мол-мулкига қасддан зарар етказмаслиги, меҳнатни муҳофаза килиш, техника ва ёнғин хавфсизлиги ҳамда санитария коидаларига риоя этишга мажбур.

**4. Бошқалар**

4.1. Шартномада кўзда тутилмаган ва форс-мажор ҳолатлар Ўзбекистон Республикаси ҳудудидаги амалдаги қонун ҳужжатлари асосида ҳал қилинади.

4.2. Тарафларнинг жавобгарликлари Фуқаролик кодексига биноан ҳал этилади.

4.3. Шартнома бўйича юзага келадиган низоли ҳолатлар ўзаро музокара йўли билан ҳал қилинади, агар ҳал қилиш имкони бўлмаса, фуқаролик ишлари бўйича судларда кўриб чиқилади.

4.4. Шартномага ўзгартириш ва қўшимчалар ёзма тартибда томонлар тасдиқлаган ҳолда киритилади.

4.5. Шартнома икки нусхада тузилади ва бир хил юридик кучга эга.

**Томонларнинг реквизитлари**

Буюртмачи Бажарувчи

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_ |